«Болашақ» бағдарламасына құжат қабылдау басталды
"«Болашақ» бағдарламасына құжат қабылдау басталды" | "https://abai.kz/post/117418"
TITLE: «Болашақ» бағдарламасына құжат қабылдау басталды
URL: https://abai.kz/post/117418
META: "«Болашақ» бағдарламасына құжат қабылдау басталды" | "https://abai.kz/post/117418"
DATE: 25.07.2020
AUTHOR(s): Abai.kz
TOTAL WORDS: 144
TEXT: «Болашақ» халықаралық стипендиясына құжат қабылдау басталды. Бұл туралы Білім және ғылым министрлігі хабарлады. «Қазақстан Республикасы Білім және ғылым министрлігі магистратура, докторантура, резидентура және тағылымдама бағдарламалары бойынша жыл сайынғы «Болашақ» халықаралық стипендиясын тағайындау конкурсының басталғанын хабарлайды» ,- делінген министлік таратқан мәліметте. Конкурсқа қатысу үшін құжаттарды онлайн-режимде egov.kz мемлекеттік қызметтер порталы арқылы жолдау қажет. Құжаттарды қабылдау 2020 жылғы 27 шілдеден бастап 31 қазанға дейін жүргізіледі. Биылғы жылы «Болашақ» бағдарламасы бойынша академиялық оқуға 85 және тағлымдамадан өтуге 95 басымдыққа ие мамандықтар ұсынылып отыр. Сонымен қатар, бағдарлама шеңберінде оқуға QS, ARWU, Times Higher Education, The U.S. News Best Global University халықаралық рейтінгтерінің кемінде екеуінің TOP-100 құрамына кіретін және Экономикалық ынтымақтастық және даму ұйымына мүше елдердегі университеттердің US News Global рейтингісінде кемінде 65 жаһандық балға ие 138 жоғары оқу орны бекітілген. Басымдыққа ие мамандықтар тізімі: https://www.bolashak.gov.kz/kz/pretendentu/perechni/perechen-prioritetnykh-spetsialnostej.html Шетелдік жетекші жоғары оқу орындарының тізімі: https://www.bolashak.gov.kz/kz/pretendentu/perechni/spisok-rekomenduemykh-vuzov.html Құжаттарды дайындау бойынша ұсыныстар: https://bolashak.gov.kz/kz/pretendentu/rekomendatsii/rekomendatsii-po-podgotovke-dokumentov.html Abai.kz
